嘉善

嘉善(Ka Zoe）是东亚立在长江三角洲太湖地带南许个一個城镇。乃朝属中华人民共和国浙江省嘉兴市管辖，是一只县城。迭個县，是明朝15世纪三十年代从嘉兴县划分出来个。乃朝个地理位置立在嘉兴市管辖范围个东爿，挨牢上海市个管辖范围。嘉善下头有蛮多历史悠久个古镇，代表性个场许是西塘。
 行政区划 
嘉善现在分6個镇3個街道，1996年个辰光分19個乡镇，虽然并脱木佬佬，但是大家上街咾还是上原来自家个镇，下底是行政镇搭自然镇个对照：

魏塘(Vedaon)街道 & 罗星(Lousin)街道： 魏塘，里泽(Lizah),枫南(Honnoe)
惠民(Wemin)街道: 惠民，大通(Dathon）
陶庄(Daotsaon)镇：陶庄，汾玉(Fennyoh)
西塘(Sidaon)镇：西塘，大舜(Dasen),下甸庙(Ghodiemiau)
姚庄(Yautsaon)镇：姚庄，丁栅(Dinsah),俞汇(Yuve)
干窑(Koeyau)镇：干窑，范泾(Vecin)
天凝(thienyin)镇：天凝，洪溪(Ghochi),杨庙(Yanmiau)
大云(Dayin)镇:大云

 交通 
嘉善勒辣江浙沪交界个地方，交通交关方便，铁路就用弗着讲的，水路妨呒人走，讲讲公路。

主要有沪杭高速，勒南面，申嘉湖高速，勒当中横里，箇两条侪是东西走向个。南北走向的还勒造，2019年通车，名字勒浙江叫“杭州湾跨海大桥北接线二期”（简称“湾北二期”），江苏叫“常嘉高速”（常熟到嘉兴）。此外，还有320国道，县道“平黎公路”(平湖到黎里，一开始叫“善江公路”:嘉善到吴江)也好开到80码。

分类:嘉兴
*